ก่อนจะติดโควิด ได้รักษาถุงน้ำในรังไข่และเยื่อบุโพรงมดลูดเจริญผิดที่ โดยการฉีด DMPA ได้ 6 เข็มแล้ว และประจำเดือนกระปริดกระปรอย ซึ่งเข็มที่ 6 ฉีดวันที่ 15 กันยายน65 ที่ผ่านมานี้ อาการก็ปกติ เป็นประจำเดือนกระปริดกระปรอยตามที่แพทย์บอก แต่วันที่ 22 กันยายน 65 ตรวจพบเชื้อโควิด และมีประจำเดือนไหลมาเยอะจนต้องใส่ผ้าอนามัยตลอด จนรักษาเชื้อโควิดหายก็ยังมีประจำเดือนเหมือนเดิม อาการนี้เกี่ยวกับโควิดหรือเปล่าคะ
สวัสดีค่ะ การติดเชื้อโควิด 19 อาจมีผลทำให้ประจำเดือนมาช้าได้ จากการที่ร่างกายเจ็บป่วย แต่จะไม่ได้มีผลทำให้ประจำเดือนมาปริมาณมาก หรือเกิดเลือดออกจากช่องคลอดผิดปกติค่ะดังนั้น การที่มีเลือดประจำเดือนปริมาณมาก จึงน่าจะเกิดจากยาฉีด DMPA ซึ่งเป็นฮอร์โมนชนิดโปรเจสเตอโรนที่ใช้ในการคุมกำเนิด และใช้รักษาเนื้อบุโพรงมดลูกเจริญผิดที่ได้ค่ะแนะนำควรสังเกตเลือดที่ออกไปก่อน หากออกไม่นานเกิน 10 วัน ก้็ไม่ได้อันตรายอะไร แต่หากออกต่อเนื่องนานเกิน 10 วัน ก็ควรกลับไปพบสุติ-นรีแพทย์เพื่อรักษาให้เลือดหยุดไหล เพราะหากปล่อยไว้ อาจเกิดภาวะโลหิตจางตามมาได้ค่ะ